TV2 Nord Salto ændrer dagens programrække og bringer to længere programmer med og om netop afdøde Harald Nielsen.

I aftenens 19:30-udsendelse viser vi programmet "Tilbage til Nordjylland", hvor Harald Nielsen vender tilbage til rødderne, hvor hele hans livs eventyr begyndte. Umiddelbart herefter sender vi et af de aller sidste tv-interviews med Harald Nielsen. Det er programmet "Hjem til Jul" fra december 2014, hvor både Harald og hustruen Rudi medvirker. Disse programændringer betyder, at det annoncerede program "Spidserne" med Lars Sennels først sendes 21. oktober og ikke som annonceret i vores 19.30-udsendelse i aften.